அதே நேரத்தில், தென் அரைக்கோளத்தில் வசிப்பவர்கள் செவ்வாய் கிரகத்தைத் தெளிவாகப் பார்க்க முடியும். ஐரோப்பா, ஆசியா, தெற்கு கனடா, அமெரிக்கா, ஆஸ்திரேலியா, அன்டார்டிகா ஆகிய பகுதிகளில் வசிப்பவர்கள் செவ்வாயைத் தெளிவாகக் காணலாம். சூரியக் குடும்பத்தில் நான்காவது இடத்தில் இருக்கும் இந்தக் கோள், ஜாதகரீதியாகப் பெரும் பலம் வாய்ந்த கிரகம். துணிவுக்குப் பெயர் பெற்ற இந்த செவ்வாய், பூமியை நெருங்குவதால் என்னென்ன மாற்றங்கள் நிகழும்... இது நல்லதா, கெட்டதா? என்ற ஐயங்கள் பலருக்கும் ஏற்பட்டிருப்பதுடன், அச்சமூட்டும் தகவல்களும் பரவி வருகின்றன. இது குறித்து, `ஜோதிடத் திலகம்’ முத்து குருக்களிடம் கேட்டோம்.